cyanic-selkie/wikianc huggingface dataset:
Ռելաքսացիայի ժամանակ
Համաձայն լը Շատելյե-Բրաունի սկզբունքի, կայուն հավասարակշռության վիճակից ֆիզիկական համակարգի շեղման դեպքում առաջանում են ուժեր, որոնք ձգտում են համակարգը վերադարձնել հավասարակշիռ վիճակի։ Եթե հավասարակշռության վիճակում որևէ f ֆիզիկական մեծության արժեքը f_0 է, ընդ որում շեղումը հավասարակշռությունից՝, ապա առաջին մոտավորությամբ կարելի է համարել, որ այդ ուժերն ուղիղ համեմատական են շեղմանը։ Կինետիկական հավասարումն f մեծության համար գրվում է
Տեսքով, որտեղ λ-ն որոշ պարամետր է,, իսկ մինուս նշանը ցույց է տալիս, որ համակարգի ռեակցիան գրգռման հանդեպ հանգեցնում է համակարգը հավասարակշռության վիճակին վերադառնալուն։
Ռելաքսացիայի ժամանակը՝
Այս դեպքում f մեծությունը կփոխվի
Օրենքով, որտեղ -ն սկզբնական գրգռումն է։
Կիրառությունը
Ռելաքսացիայի ժամանակի մոտավորությունը լայնորեն օգտագործվում է ֆիզիկայում կինետիկական պրոցեսների նկարագրության համար, երբ խոսքը վերաբերում է հավասարակշռված վիճակ հաստատվելու կինետիկային։ Անցումը անհավասարակշռված վիճակից հավասարակշռվածին ուղեկցվում է էներգիայի ցրումով և ոչ դարձելի պրոցես է։ Հավասարակշռության հաստատումը հաճախ ընթանում է մի քանի փուլերով, որոնք բնութագրվում են առանձին ռելաքսացիայի ժամանակներով։ Այսպես, լույսից մոլեկուլների գրգռման ժամանակ ջերմային հավասարակշռության հաստատումը տեղի է ունենում 10^{-12} վ կարգի ժամանակահատվածում, իսկ լյումինեսցենցիայի (լույսի ճառագայթումը գրգռված վիճակում) բնութագրական ժամանակը կարող է նանովայրկյանների և նույնիսկ միկրովայրկյանների կարգի լինել։
Շատ ֆիզիկական պրոցեսների նկարագրության ժամանակ ռելաքսացիայի ժամանակն ընտրվում է որպես նկարագրողական (ֆենոմենոլոգիական) պարամետր, սակայն առանձին դեպքերում այն կարելի է որոշել միկրոսկոպական պրոցեսների պարամետրերի միջոցով, որպիսիք են քվանտամեխանիկական անցման հավանականությունը կամ ցրման հատույթը։
Տես նաև
Ռելաքսացիա
Գրականություն
Կատեգորիա:Ֆիզիկական մեծություններ Կատեգորիա:Պինդ մարմնի ֆիզիկա
Նիլս Պեթեր Մոլվեր
Նիլս Պեթեր Մոլվեր (Nils Petter Molvær, ), նորվեգացի ջազային փողահար և կոմպոզիտոր։ Հայտարարություններում և ալբոմներում հաճախ ներկայանում է անվան սկզբնատառերով՝ NPM: Համարվում է սկանդինավյան նյու-ջազի պիոներներից մեկը ։ Հանդիսանում է նորվեգական մի շարք հեղինակավոր երաժշտական մրցանակների մրցանակակիր։ Հայտնի է նաև որպես ֆիլմերի և թատերական ներկայացումների երաժշտության հեղինակ։
Ստեղծագործություն
Ջազի եվրոպական երկրպագուները նկատեցին երաժիշտին նրա առաջին իսկ ալբոմի թողարկումից հետո։ Սկավառակի վերաբերյալ գրվեցին բազմաթիվ դրական կարծիքներ։ Ալբոմի թողարկման տարում Մոլվերին շնորհվեց Նորվեգիայի ամենահեղինակավոր երաժշտական մրցանակներից մեկը՝ «Spellemannprisen»֊ը, որը հաճախ կոչվում է Գրեմմիի նորվեգական տարբերակ ։ Հետագայում նա այս մրցանակին արժանացավ ևս երկու անգամ։ Իր երաժշտական գործունեության ընթացքում Մոլվերն ստացել է «Spellemannprisen» մրցանակը 5 անգամ։ Առաջին երկուսը ստացել է, երբ «Masqualero» խմբի կազմում էր (խումբն այդ մրցանակին արժանացել է 3 անգամ, բայց առաջին մրցանակաբաշխության ժամանակ նա դեռ այս խմբի կազմում չէր)։ Որոշ քննադատներ նշում են, որ Մոլվերի կյանքում մեծ դեր է ունեցել «ECM Records»-ի պրոդյուսեր Մանֆրեդ Այխերը, ով բարեհաճ վերաբերմունք է դրսևորել երաժիշտի անհատական փորձերի նկատմամբ։ Այխերը Մոլվերի աշխատանքում նկատել է գլխավորը, ինչին միշտ ուշադրություն էր դարձնում «ECM Records»-ը արտիստներ ընտրելիս․ Մոլվերի երաժշտության մեջ անմիջապես նկատվում է հյուսիսային կարոտը, ձայների նկատմամբ մեդիտատիվ վերաբերմունքը և մինիմալիզմը։
Մոլվերի երաժշտությունը կարելի է լսել տարբեր գեղարվեստական և փաստագրական ֆիլմերում, թատերական ներկայացումներում ։ Երաժիշտը համագործակցել է ռեժիսորներ Ստիգ Անդերսենի, Պետեր Նասոմի, Յուլյա Իվանովայի և այլոց հետ։ Ֆիլմում հնչած հատընտիր աշխատանքներ 2008 թվականին լույս են ընծայվել «Re-Vision» ալբոմում, որտեղ Մոլվերը կատարել է ոչ միայն շեփորի, այլ նաև դուդուկի պարտիաներ։ 2004 թվականին հատուկ Ամառային օլիմպիական խաղերի մշակութային ծրագրի համար Արիլդ Անդերսոնի հետ Մոլվերը գրել է երաժշտություն Սոփոկլեսի «Էլեկտրա» դրամայի համար ։
Համերգային գործունեություն
Մոլվերը հաճախ է ելույթ ունենում երաժշտական տարբեր հարթակներում։ Ունկնդիրները գնահատում են նրա համերգները հետաքրքիր իմպրովիզացիաների և չկրկնվող հնչողության համար ։ Պարբերաբար ելույթ է ունենում Ռուսաստանում և նախկին ԽՍՀՄ այլ երկրներում։ Մոլվերի հետ միասին հաճախ հանդես են գալիս այնպիսի երաժիշտներ, ինչպիսիք են Էյվինդ Օրսեթը, Բիլ Լասվելը և Զաքիր Հուսեյնը, Էրլանդ Դալենը, Սթիան Վեստերհուսը և այլք։
Ծանոթագրություններ
Կատեգորիա:Երաժիշտներ այբբենական կարգով Կատեգորիա:Նորվեգացի երաժիշտներ Կատեգորիա:Ջազմեններ ըստ ազգության Կատեգորիա:Նորվեգացի կոմպոզիտորներ
Not to Touch the Earth
Not to Touch the Earth, ամերիկյան լեգենդար ռոք խումբ The Doors-ի երգն է։ Երգը ձայնագրվել է խմբի երրորդ ստուդիական ալբոմում՝ Waiting for the Sun-ում ։ Այն առաջացել է Ջիմ Մորիսոնի "Celebration of the Lizard" պոեմից։ Խումբը փորձում էր ամբողջ "Celebration of the Lizard" պոմը ձայնագրել որպես երգ, սակայն ի վերջո միայն պոեմի Not to Touch the Earth հատվածը ընտրվեց ալբոմում ընդգրկվելու համար ։ Իսկ պոեմը հայտնվեց ալբոմի շապիկի ետևի կողմում բանաստեղծության ձևով։ Ամբողջական պոեմը թողարկվեց 2003 թվականին խմբի Legacy: The Absolute Best ժողովածուում, և Waiting for the Sun-ի վերաթողարկված տարբերակում։ Երգը քննադատվել է նրա համար, որ այն անքայն սուր և նպատակային չէ ինչպես խմբի մյուս երգերը, չնայած երգի թեմային ։
Բառերի իմաստը
Երգը սկսվում է «Not to touch the earth, not to see the sun...» տողով, որը թարգմանաբար նշանակում է «Չդիպչել երկրին... չտեսնել արևը»։ Սրանք Ջեյմս Ջորջ Ֆրեզերի "Ոսկե Ճյուղը" աշխատության 60-րդ գլխի ենթագլուխների վերնագրերն են։ Գլուխը կոչվում է "Երկնքի և Երկրի միջև", առաջին ենթագլխի անունը "Չդիպչել երկրին", իսկ երկրորդ ենթագլխի անունը "Չտեսնել արևը" : Այս ենթագլուխները մանրամասնում են որոշ տաբուներ, որոնք կապված են հատուկ անձանց հետ (մասնավորապես ազնվականներին և հոգևորականներին), որոնք քայլում են գետնի վրայով և արևը ուղիղ նրանց վրա է շողում։ Ֆրեյզերը նշել է, որ նման սնահավատությունները տարածված են եղել շատ պարզունակ մշակույթներում, և արտահայտվել է տաբուների ու ավանդությունների միջոցով ի նկատի ունենալով մենարխիան, և շարնուկելով կանանց ընդունելի ծեսերը։ Ֆրեյզերի գիրքը մեծ ազդեցություն է թողել Մորիսոնի վրա, ինչպես նշվում է No One Here Gets Out Alive գրքում։
Քավր տարբերակներ
Երգի քավր տարբերակներ են ձայնագրել Deceased, Queens of the Stone Age, Bile, Nicole Atkins և Otep խմբերը ։
Ծանոթագրություններ
Կատեգորիա:The Doors
Բադ Բելցիգ
Բադ Բելցիգ(Bad Belzig), կոմունա Գերմանիայի Բրանդենբուրգ հողատարծքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 11 248 մարդ (ըստ 2010 թվականի դեկտեմբերի 31-ի) ։ Տարածքը կազմում է 234,83 կմ²։ Պաշտոնական կոդ՝ 12 0 67 020։
Կոմունան ներառում է 14 քաղաքային շրջան։
Արտաքին հղումներ
Կատեգորիա:Գերմանիայի քաղաքներ
Աստերոիդների ցանկ (263101-263200)
Աստերոիդների ցանկ (263001-263100) * Աստերոիդների ցանկ * Աստերոիդների ցանկ (263201-263300)
Եգիպտոսի նոր թագավորություն
Նոր Կայսրություն, սովորաբար անվանվում է նաև Եգիպտական կայսրություն, Եգիպտոսի այս շրջանը տևում է մ.թ.ա. 16-րդ դարից մինչև մ.թ.ա. 11-րդ դար։ Պատմական այս շրջանը երեք կարևոր դինաստիաների թագավորություն է`18, 19, 20, որը բնութագրվում է Եգիպտոսի տնտեսական, քաղաքական և մշակութային վերելքով ։ Հնագույն եգիպտական պետականության ամենաբարձր ծաղկման դարաշրջանն է, որոնք հիմք են հանդիսանում փարավոնների քաղաքակրթության ամբողջ ժառանգության համար։ Հիմնադրել է փարավոն Ահմոս I-ը ։
Նոր կայսրության վերելքը
Նոր կայսրության շրջանի առաջին՝ 18-րդ դինաստիայի ամենանշանավոր փարավոններն էին՝ Թութանհամոն, Էխնաթոն, Ամենhոտեպ III, Թութմոս III, Խատշեպսուտ։ Նրանք կենտրոնացան Եգիպտոսի արտաքին առևտրի ընդլայնման վրա։ Թութմոս I, Թութմոս III ու Ամենհոտեպ II փարավոնները Եգիպտոսին միացրել են Պաղեստինն ու Ասորիքը՝ մինչև Եփրատ գետը, և Քուշը՝ մինչև Նեղոսի 4-րդ սահանքը։ Առևտրական և դիվանագիտական աշխույժ հարաբերություններ են հաստատվել Միտանիի, Բաբելոնի և Խեթական թագավորությունների հետ։
Թութմոս III-ը (մ.թ.ա. 1479-1425 թթ.) ընդլայնել է Եգիպտոսի բանակը և մեծ հաջողություններ ունեցել, ամրապնդել է իր նախորդների կողմից ստեղծված կայսրությունը։ Իր կառավարման շրջանում սկսեց լայնածավալ զավթումների նախաձեռնություններ։
Իշխանության վերջին տարիները
Նոր Թագավորության վերջին «մեծ» փարավոնը հիմնականում համարվում է Ռամզես III-ը, որը 20-րդ դարաշրջանի նշանավոր փարավոններից էր ։ Իր կառավարման ութերորդ տարում ծովափնյա շրջաններում բնակվող մարդիկ ներխուժեցին Եգիպտոս։ Ռամզեսը հաղթանակ տարավ նրանց դեմ պատերազմներում (Ջահի ճակատամարտ և Դելտայի ճակատամարտ)։ Նա նրանց հպատակեցրեց և բնակեցրեց Քանանում։ Նրանց այստեղ բնակեցումը կարող էր նպաստել Եգիպտոսի փլուզումից հետո նոր պետությունների առաջացման։ Նա ստիպված է եղել պայքարել Լիբիայի ցեղերի ներխուժման դեմ` իր կառավարման 6-րդ տարում և տասնմեկերորդ տարում Եգիպտոսի արևմտյան Դելտայում երկու խոշոր արշավանքներում։
Այս արշավանքներից ու պատերազմներից հետո Եգիպտոսի գանձարանը դատարկվել էր, որը նպաստում էր Եգիպտոսի դանդաղորեն անկմանը։ Ամենը ավելի է սրվում Ռամզեսի կառավարման 29-րդ տարում կատարված առաջին մեծ գործադուլի ժամանակ։
Արտաքին հղումներ
Կատեգորիա:Պատմական երկրներ Կատեգորիա:Հին աշխարհի պատմական երկրներ Կատեգորիա:Եգիպտոս Կատեգորիա:Եգիպտոսի պատմություն Կատեգորիա:Մ.թ.ա. 16-րդ դարում հիմնադրված պետություններ և տարածքներ Կատեգորիա:Մ.թ.ա. 11-րդ դարում կազմալուծված պետություններ և տարածքներ Կատեգորիա:Մ.թ.ա. 2-րդ հազարամյակի հիմնադրումներ Եգիպտոսում Կատեգորիա:Մ.թ.ա. 2-րդ հազարամյակի կազմալուծումներ Եգիպտոսում
Բելայա Գորա (գյուղ, Կոնստանտինովսկի շրջան)
2001 թվականի տվյալներով Բելայա Գորա գյուղում բնակվում էր 78 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1900 թվականին հիմնադրված բնակավայրեր
Ստեպան Ռազինի փողոց (Սամարա)
Ստեպան Ռազինի փողոց (Улица Степана Разина), գտնվում է Սամարա քաղաքի Սամարյան շրջանում, Ալեքսեյ Տոլստոյի և Կույբիշևի փողոցների միջև։ Այն սկսվում է Սամարա գետի ափից ոչ հեռու Խլեբնոյ հրապարակի շրջանում և շարունակվում Վոլգա գետի երկանքով։ Հատում է Կոմսոմոլսկայա, Պիոներական, Վենցեկի, Լենինգրադյան, Նեկրասովյան փողոցները և ավարտվում Լև Տոլստոյի փողոցի հետ հատման մասում։
Սամարայի ամենահին փողոցներից մեկն է։
Ստուգաբանություն
Փողոցն ունեցել է տարբեր անվանումներ, Ալեքսեևյան, Սիմբիրսկյան, Զեմլյանայա, իսկ Տիրոջ Համբարձման եկեղեցու կառուցումից հետո, ստացել է Վոզնեսենսկայա անվանումը։ Անվանափոխվել է 1923 թվականի փետրվարի 12-ին ի պատիվ ժողովրդական հերոս Ստեպան Տիմոֆեևիչ Ռազինի։
Տրանսպորտ
Փողոցի գրեթե ողջ երկանքով հասարակական տրանսպորտ չի գործում, միայն սկզբնամասում, Խլեբնոյ հրապարակի շուրջը երթևեկում են ավտոբուսներ, տրոլեյբուսներ, տրամվայներ և երթուղային տաքսիներ։
Արտաքին հղումներ
Կատեգորիա:Սամարայի փողոցներ
Արաբական թերակղզի
Կոմունիկացիոն տեսանկյունից գտնվելով 3 աշխարհամասերի՝ Եվրոպայի, Ասիայի և Աֆրիկայի հատման կետում՝ Արաբական թերակղզին իր ուրույն տեղն ունի համաշխարհային պատմության մեջ։ Թերակղզու դերը հատկապես մեծացավ 19-րդ դարի ընթացքում։ Հայտնաբերվում են «սև ոսկու»՝ նավթի և «կապույտ վառելիքի»՝ բնական գազի հսկայական պաշարներ։ Արաբական թերակղզում և Պարսից ծոցի ավազանում տեղակայված է նավթի համաշխարհային պաշարների 2/3-ը, բնական գազի պաշարների գրեթե կեսը։ Կան նաև մետաղների օգտակար հանածոների հանքավայրեր։
Պատմականորեն Արաբական թերակղզին բաժանվում է հինգ խոշոր հատվածների՝
Թերակղզու և հարակից կղզիների վրա են տեղակայված Սաուդյան Արաբիան, Եմենը, Օմանը, Արաբական Միացյալ Էմիրությունները, Քաթարը, Բահրեյնը, Քուվեյթը։ 1981 թվականին Եմենից բացի թերակղզու պետությունները հիմնում են Պարսից ծոցի տնտեսական համագործակցության խորհրդի մեջ (مجلس التعاون لدول الخليج العربي)։ Թերակղզին հյուսիսից եզերում են Հորդանանը և Իրաքը։
Աշխարհագրական պայմաններ
Արաբական թերակղզին դեռ վաղնջական ժամանակներից անջատվել է Աֆրիկա մայրցամաքից և միացել Եվրասիային։ Աֆրիկայի և թերակղզու միջև առաջացած ճեղքը լցվել է Հնդկական օվկիանոսի ջրերով, և առաջացել է Կարմիր ծովը։ Հյուսիսում՝ Ասիական մայրցամաքի միացման տեղում, Հայկական լեռնաշխարհից հոսող Եփրատ և Տիգրիս գետերը գետաբերուկներով ձևավորել են Միջագետքի դաշտավայրը։ Այսպես, Արաբական թերակղզին խոշորագույնն է աշխարհում, և տարածքով գրեթե կրկնակի ավելին է, քան հարևան Հինդուստան թերակղզին (մոտ 1,8 միլիոն քառ.կմ) ։
Ռելիեֆ
Արաբական թերակղզին հյուսիսից առաջավորասիական երեք բարձրավանդակներին (Իրանական բարձրավանդակ, Հայկական լեռնաշխարհ, Փոքր Ասիայի կամ Անատոլիայի սարավանդ) միացած է Միջագետքի դաշտավայրի (ما بين النهرين) և Սիրիական անապատի (بادية الشام) միջոցով։ Հյուսիսում ավազուտային անապատներն են։ Մնացած կողմերը ողողում են Հնդկական օվկիանոսի ջրերը։ Արևելքում Պարսից ծոցն է (الخليج العربي), որը Օմանի ծոցին միանում է Օրմուզի նեղուցով (مضيق هرمز)։ Հարավում Ադենի ծոցն է (خليج عدن) ու Արաբական ծովը (بحر العرب)։ Արևմուտքում Աֆրիկա մայրցամաքից անջատված է Կարմիր ծովով (بحر الأحمر)։ Վերջինս Ադենի ծոցին միացած է Բաբ էլ-Մանդեբի նեղուցով (باب المندب), որը թերակղզու հարավարևմտյան ծայրակետում է ։ Արտաքին աշխարհից մեկուսացված լինելու պատճառով արաբներն այն կոչել են «Արաբների կղզի»։ Արաբական թերակղզին, որ ընդունված է անվանել Արաբական ենթացամաք, ունի ծովի մակերևույթից 760 մ միջին բարձրություն։ Նրա հարավ-արևմուտքում գտնվում են հնագույն լեռներ, որոնք զառիկող իջնում են դեպի առափնյա դաշտավայրային շերտը։ Թերակղզու ողջ արևմտյան ափին զուգահեռ Հիջազի լեռնաշղթան է (الحجاز)։ Նրա ու Կարմիր ծովի միջև ընկած նեղ տարածքը հայտնի է որպես Թիհամայի հարթավայր (التهامة)։ Արևելյան հատվածի Տուվեյկ լեռնաշղթան(الطويق) մի քանի անգամ ավելի կարճ է՝ 120կմ։ Այն Պարսից և Օմանի ծոցերի ափի մի մասով եզերում է թերակղզին ։ Հիջազը հյուսիսային լայնության 20-րդ զուգահեռականից հարավ վերածվում է լեռնային Ասիր շրջանի, իսկ հարավում Եմենն է։ Այստեղ գտնվում է ամենաբարձր կետը՝ ալ-Նաբի Շուեյբ լեռը (3666 մ)։ Այդ լեռնաշղթաների միջև ընկած է Նաջդի ընդարձակ սարահարթը։ Այստեղ են գտնվում երեք անապատներ Նեֆուդը (نفود), Դահնան (الدحنة) և խոշորագույնը՝ Ռուբ ալ-Խալին (ربع الخالي) ։
Հիջազի լեռներից որոշները գործող հրաբուխներ են։ Նրանցից մեկը ժայթքել է Մադինա քաղաքի մոտ 1256 թվականին ։ Տարածաշրջանը հարուստ է չորացած գետահուներով՝ վադիներով, որոնք փաստում են, որ ժամանակին այդտեղով ջրեր են հոսել։ Նաջդի կենտրոնում ձգվում է խոշորագույն վադին՝ ալ-Ռուման (500 կմ)։ Այդ վադիները անձրևների ժամանակ լցվում են ջրերով։ Դրանց ակունքներում հեշտ է գտնել ջրհորներ ։ Թերակղզու հարավ-արևմուտքում գտնվող լեռներում բավականաչափ տեղումներ են լինում (տարեկան մինչև 1000 մմ)։ Սակայն թերակղզու հսկայական հատված տեղումներ գրեթե չի ստանում (10-100 մմ)։ Ժամանակ առ ժամանակ եկացող տեղումները չեն հասնում գետնին. բանն այն է, որ ավազներն այնքան են շիկանում, որ ջուրը գետնին չհասած՝ գոլորշիանում է։ Ամենատեղումնառատ շրջանը Եմենն է, որը զբաղեցնում է շուրջ 200 000 կմ2 տարածք։ Այստեղ ավելի քան 4000 տարի առաջ սկսել էր ձևավորվել հնագույն քաղաքակրթություն ։
Բուսական և կենդանական աշխարհ
Հազարամյակներ շարունակ՝ ընդհուպ մինչև մեզնից 10 000 տարի առաջ, Արաբական թերակղզին պատված է եղել արևադարձային մշտադալար անտառներով, իսկ Հիջազի լեռներից հոսել են բազմաթիվ գետեր։ Դրա վկայությունն են այսօրվա չորացած գետահուները, ստորգետնյա ջրերի մեծ քանակությունը և նավթի ու բնական գազի հսկայական պաշարները։ Այսօր այդ անտառներից մնացել են օազիսներ, որոնք գտնվում են թերակղզու ստորգետնյա ջրեր ունեցող վայրերում։ Արևադարձային անտառները մնացել են հիմնականում Եմենում և Օմանում։ Տարածքը հիմնականում պատված է տափաստաններով ու կիսաանապատներով, ավազուտային անապատներով։ Օազիսներում հանդիպող հիմնական ծառատեսակը փյունիկյան արմավենին է և այլ լայնատերև բույսեր։ Անապատային շրջաններում խոնավության խիստ պակասի պայմաններում բույսերի տերևները վերածվել են փշերի։ Ուստի այստեղ հանդիպում են ուղտափուշ, օշինդր և այլն։
Օազիսներում հանդիպող միասապատ և երկսապատ ուղտերը ընտելացվել են մարդու կողմից։ Ի դեպ, միասապատ ուղտերի գերշահագործման և զանգվածային ոչնչացման արդյունքում այն հայտնվել է Կարմիր գրքում։ Հանդիպում են նաև անապատային տարբեր գիշատիչ կենդանիներ, գլխավորապես բորենիներ ու շնագայլեր, ժամանակին եղել են նաև առյուծներ։ Անապատներում շատ են սարդերը, օձերը, մողեսները։ Հարավի խոնավ շրջաններում մնացել են արևադարձային անտառները. Եմենում հանդիպում են կապիկներ։ Արաբական թերակղզին շրջապատող Հնդկական օվկիանոսի ջրային տարածքներում հանդիպում են ամենազանազան տեսակի բույսեր ու կենդանիներ։ Հատկապես հայտնի են Կարմիր ծովի կորալները և Պարսից ծոցի փափկամարմինները։ Այդ շրջանի արաբները մասնագիտացել էին մարգարտի որսի, ձկնորսության և այլ ոլորտներում։ Հարավային լեռնային շրջանները, ինչպես նաև՝ ալ-Ասիրը, հնուց հայտնի էին որպես երկրագործական և անասնապահական կենտրոններ։ Այստեղի քաղաքները մշտական տնտեսական կապի մեջ էին եգիպտական ու սիրիական քաղաքների հետ։ Հնդկական օվկիանոսից եկացող ծովային առևտրականները խարիսխ էին գցում Եմենի Կանա նավահանգստում։ Դեպի Երուսաղեմ գլխավոր ճանապարհն անցնում էր Հիջազով, որի կենտրոնում ձևավորվել էին խոշոր քաղաքներ Յասրիբը (يثريب), Մեքքան (مكة) և ալ-Տաիֆը (الطائف) ։ Հին Եմենի քաղաքներում զբաղվում էին մետաղամշակությամբ, կաշեգործությամբ, կավագործությամբ և այլ արհեստներով, իսկ հարակից գյուղերում բուծում տարատեսակ կենդանիներ, աճեցնում արմավենիներ։ Չորային պայմաններին լավ էին հարմարվել ուղտերը, այծերը, ոչխարները։ Տարածված մշակաբույսերից էին ցորենը, գարին։ Եմենը հայտնի էր այգեգործությամբ. այնտեղ շատ էին նռան, թզի, արմավի մի քանի տեսակների, խաղողի և այլ այգիներ։ Եմենը և Եթովպիան համարվում են սուրճի հայրենիքը ։
Բնակչություն
Չնայած պատմականորեն քիչ բնակեցված քաղաքական Արաբիան բնութագրվում է բնակչության աճի բարձր տեմպով՝ որպես աշխատող ներգաղթյալների շատ ուժեղ ներհոսքի, ինչպես նաև կայուն բարձր ծնելիության արդյունք։ Բնակչությունը հակված է լինել համեմատաբար երիտասարդ և տղամարդկանց գերակշռող սեռի հարաբերակցությամբ։ Շատ նահանգներում հարավասիական բնակչության թիվը գերազանցում է տեղի քաղաքացիների թիվը։ Չորս փոքր պետությունները (ըստ տարածքների), որոնց ամբողջ ծովափը Պարսից ծոցն է, ունեն բնակչության աշխարհի ծայրահեղ աճը՝ մոտ 20 անգամ յուրաքանչյուր եռամյա աճով։ 2014 թվականին Արաբական թերակղզու գնահատված բնակչությունը 77,983,936 մարդ էր (ներառյալ արտագաղթածները) ։ Արաբական թերակղզին հայտնի է նրանով, որ աշխարհում մեծահասակների սեռի ամենաանհավասար հարաբերակցությունն ունեցող տարածաշրջանն է ։
Քաղաքներ
Արաբական թերակղզու 10 ամենամեծ բնակչություն ունեցող քաղաքներն են․
Լանդշաֆտ
Երկրաբանորեն այս շրջանը, թերևս, ավելի նպատակահարմար է անվանել Արաբական ենթամայրցամաք, քանի որ գտնվում է իր տեկտոնական սալի՝ Արաբական սալի վրա, որն աստիճանաբար հեռանում է Աֆրիկայի մնացած մասերից (առաջացնելով Կարմիր ծովը) դեպի հյուսիս՝ դեպի Ասիա, Եվրասիական սալի մեջ (առաջացնելով Զագրոսի լեռները)։ Բացահայտված ժայռերը սիստեմատիկորեն տատանվում են Արաբիայի ողջ տարածքում․ ամենահին ժայռերը, որոնք գտնվում է Կարմիր ծովի մերձակայքում գտնվող Արաբական-Նուբիական վահանին, ծածկված են Պարսից ծոցի նկատմամբ ավելի երիտասարդ նստվածքներով։ Երկրի վրա թերևս ամենալավ պահպանված օֆիոլիթը՝ Սեմաիլ օֆիոլիտը, գտնվում է ԱՄԷ-ի լեռներում և հյուսիսային Օմանում։
Թերակղզին բաղկացած է․
ՆԱՍԱ-ի Gravity Recovery and Climate Experiment (GRACE) արբանյակային տվյալների (2003–2013) վերլուծության համաձայն՝ Կալիֆոռնիայի համալսարանի Իրվինյան մասնաճյուղի անցկացված ուսումնասիրության արդյունքում, որը հրապարակվել է Ջրային ռեսուրսների հետազոտության մեջ 2015 թվականի հունիսի 16–ին, աշխարհում ավելի քան 60 միլիոն մարդ օգտնվում է Արաբական ջրային համակարգից։ Երեսուն յոթ խոշոր ջրատարներից քսանմեկը «գերազանցել են կայունության շրջադարձային կետերը և սպառվում են», իսկ դրանցից տասներեքը «համարվում են զգալիորեն վատ վիճակում»։
Արաբական թերակղզու մեծ մասում տարածվում է ավելի քան 760 մ բարձրություն ունեցող սարահարթ։ Սարահարթը արևելյան զանգվածային, քարքարոտ Կարմիր ծովի ափից ձգվում է մինչև Պարսից ծոցի ծանծաղ ջրեր։ Ներքին մասը բնութագրվում է կուեստաներով և հովիտներով, որոնք ջրահեռացվում են վադիների համակարգով։ Ավազի և մանրախիճի անապատների կիսալուսին ընկած է դեպի արևելք։ Արաբական թերակղզու մեծ մասում տարածվում է ավելի քան 2500 ոտնաչափ (760 մ) բարձրություն ունեցող սարահարթ։ Սարահարթը թեքվում է դեպի Արևելք Կարմիր ծովի ափի երկայնքով զանգվածային, փխրուն նոսրացումից դեպի Պարսից ծոցի ծանծաղ ջրերը։
Լեռներ
Լեռները գտնվում են թերակղզու արևելյան, հարավային և հյուսիսարևմտյան սահմաններին։ Լեռնաշղթաները կարելի է խմբավորել հետևյալ կերպ․
Հիջազից դեպի հարավ լեռների բարձրությունների կայուն աճ է նկատվում, և ամենաբարձր լեռնագագաթներն ու լեռնաշղթաները գտնվում են Եմենում։ Սարավատի լեռնաշղթայի Հարազ ենթալեռնաշղթայի ամենաբարձրը լեռը՝Ջաբալ Ան-Նաբի Շուայբը կամ Ջաբալ Հադհուրը,  ունի մոտ 3666 մ բարձրություն  ։ Համեմատության համար նշենք, որ Թուվաիքը, Շամմարը և Դհոֆարը սովորաբար չեն գերազանցում 1000 մ բարձրությունը ։
Ստուգաբանություն
Հելլենիստական շրջանում տարածքը հայտնի էր որպես Արաբիա կամ Արավիա (հուն. ՝ Αραβία): Հռոմեացիները երեք շրջան են անվանել «Արաբիա»՝ ընդգրկելով ավելի մեծ տարածք, քան ներկայիս «Արաբական թերակղզի» տերմինը.
Արաբ բնակիչները օգտագործում էին Արաբիայի հյուսիս-հարավ բաժանումը. Ալ Շամ-Ալ Յաման, կամ Անապատային Արաբիա-Բարեբեր Արաբիա։ Բարեբեր Արաբիան ի սկզբանե օգտագործվել է ամբողջ թերակղզու, իսկ այլ ժամանակներում՝ միայն հարավային շրջանի համար։ Քանի որ դրա օգտագործումը սահմանափակվեց հարավով, ամբողջ թերակղզին պարզապես կոչվեց Արաբիա։ Անապատային Արաբիան ամբողջ անապատային շրջանն էր, որը տարածվում էր դեպի հյուսիս՝ Բարեբեր Արաբիայից մինչև Պալմիրա և Եփրատ, ներառյալ Նեղոսի և Բաբելոնի Պելուսիայի միջև ընկած տարածքը։ Այս տարածաշրջանը նաև կոչվում էր Արաբիա և կտրուկ չէր տարբերվում թերակղզուց ։
Արաբները և Օսմանյան կայսրությունը Արաբական թերակղզու արևմտյան շրջանը համարում էին «արաբների երկիր»՝ Բիլադ ալ-Արաբ, և իր մեծ բաժանումներն էին բիլադ ալ-Շամ (Լևանտ), բիլադ ալ-Յաման (Եմեն) և բիլադ ալ-Իրաք (Իրաք) ։ Օսմանցիները օգտագործում էին Արաբիստան տերմինը, որը ընդգրկում էր ավելի լայն տարածաշրջան՝ սկսած Կիլիկիայից, որտեղ Եփրատը այն բաժանում է Սիրիայից, Պաղեստինի միջով մինչև Սինա թերակղզին ։
Արաբիայի մարզերն են՝ Ալ Թիհ, Սինայի թերակղզի, Հիջազ, Ասիր, Եմեն, Հադրամաուտ, Մահրա և Շիլու, Օման, Հասա, Բահրեյն, Դահնա, Նուֆուդ, Համմադ, որը ընդգրկում էր Սիրիայի անապատները, Միջագետքն և Բաբելոնիան ։
Անտիկ պատմություն
Արաբական թերակղզին սեմական ժողովուրդների հայրենիքն է ։ Ք.ա. 4-3-րդ հազարամյակներից սկսած այդ ժողովուրդների մեծ մասը տեղափոխվել է «Բարեբեր մահիկ» տարածաշրջան՝ Միջագետք ու Միջերկրական ծովի արևելյան ափ։ Նրանց մի հատված հաստատվել է Հաբեշական բարձրավանդակում Եթովպիա։ Սեմական ծողովուրները հիմնել են այնպիսի պետություններ, ինչպիսիք են Շումերը (سومر, Սումեր), Աքքադը (أكد, Աքքադ), Բաբելոնիան (أكبلاد بابلد, Բիլադ Բաբել), Փյունիկիան (فينيقيا, Ֆինիկիա), Ասորեստանը (آشور, Աշշուր), Ասորիքի (سوريا, Սուրիա) և Միջագետքի (بلاد الرافدين‎, Բիլադ ալ-Ռաֆիդեյն) հռչակավոր քաղաք-պետությունները ։ Աքքադը մարդկությանը հայտնի առաջին կայսրությունն էր, որի իշխանությանն էին ենթարկվում Բարեբեր մահիկի և Հայկական լեռնաշխարհի հարավային շրջանների երկրները։ Բաբելոնը մարդկության պատմության խոշորագույն քաղաքն էր, որը որոշ աղբյուրների համաձայն ունեցել է 200 000 բնակիչ։
Սեմական քաղաքակրթությունները որոնք ստեղծել էին հարուստ մշակույթ և հսկայական ներդրում կատարել մարդկության պատմության զարգացման համար։ Փյունիկիայի Ուգարիտ քաղաքում մ.թ.ա. 2-րդ հազարամյակում կերտվել է աշխարհի առաջին այբունենը։ Արամեացիների լեզուն և այբուբենը դարեր շարունակ՝ մինչև հելլենիզմի դարաշրջանը, տիրապետող են եղել տարածաշրջանում։ Գտնվելով Չինաստանն ու Հնդկաստանը Միջերկրական ծովին կապող առևտրական ճանապարհների կենտրոնում՝ նրանք զբաղվել են տարանցիկ առևտրով և մշակութային փոխանակությամբ։ Ժամանակակից Սիրիայի ու Հորդանանի տարածքներում են գտնվում Նաբատեայի (مملكة الأنباط, Մամլաքաթ ալ-Անբատ) ու Պալմիրայի (تدمر, Թադմոր)՝ հելլենիստական ոճով կառուցված քաղաքները Այսօր չնչին բեկորներ մնացել են այդ պետություններից, ժողովուրդների մեծ մասը ձուլվել է։ Սակայն արաբ ժողովուրդը մնացել է պատմական նախահայրենիքում ու դարձել աշխարհի ամենահայտնի ժողովուրդներից մեկը ։
Նախաիսլամական նստակյաց քաղաքակրթություններ
Արաբական թերակղզին դարեր շարունակ բանկեցված է եղել տասնյակ ազգերով ու ազգություններով, ցեղերով ու ցեղային միություններով։ Սակայն գերիշխողը եղել և մնում են արաբները, որոնք իրենց են ձուլել շատ էթնիկ խմբեր։ Արաբական ցեղերը հայտնի էին երկու խոշոր խմբերով՝ հյուսիսային, որի հիմնադիրն Ադնանն էր, և հարավային, որի հիմնադիրն էր Կահտանը։ Հայտնի էին (بنو أسد, բանու ասադ)՝ առյուծի որդիներ, (بنو نسر, բանու նասր)՝ արծվի որդիներ, (تغليب, Թաղլիբ), (القريش, ալ-Կուրեյշ) և այլ ցեղերը Արաբները բնակվում էին հիմնականում ծովափնյա շրջաններում, ինչպես նաև անապատներով ու տափաստաններով մեկ ցրված կանաչ կղզյակներում՝ օազիսներում։ Հատկապես մեծաքանակ էր բնակչությունը հարավային Արաբիայում՝ Եմենում։ Հյուսիսային ու Կենտրոնական Արաբիայի բնակչությունը ևս զբաղվում էր նստակյաց հողագործությամբ։ Նպաստավոր էին ոչ միայն Յամամայի և Եմենի ոռոգովի տարածքները, այլև Նաջդի սարահարթի, Բահրեյնի դաշտավայրի ու Հիջազի լեռնային օազիսները ։ Նստակյաց ցեղերը ստեղծել էին քաղաք-պետություններ՝ շաաբաներ (الشعبة, ալ-շա'բա), որոնք հունական պոլիսներ էին հիշեցնում։ Դրանք իրենց ազդեցությունը տարածում էին նաև շրջակա գյուղերի վրա՝ նպաստելով դրանց զարգացմանը ։ 6-րդ դարում շաաբաների, ինչպես նաև Եմենում ձևավորված թագավորությունների թուլացումն ու անկումը բացասաբար անդրադարձավ սոցիալական, տնտեսական ու քաղաքական կյանքի վրա։ Պատճառը Մերձավոր Արևելքում և Հռոմեական կայսրությունում տիրող փոփոխություններն էին, որոնք հանգեցրին հին՝ նախնադարյան ու ստրկատիրական կարգերի վերջնական վերացմանն ու նոր հասարակարգի ստեղծմանը։ Արևելքի ժողովուրդները թևակոխեցին ավատատիրության դարաշրջան, որը տևեց 1,2-1,5 հազարամյակ։ Նախաիսլամական շրջանում՝ 6-7-րդ դարերի թերակղզու բնակչության 4-4,5 միլիոնը նստակյացներ էին, իսկ 2,5-3 միլիոն մարդ զբաղվում էր քոչվոր կամ կիսաքոչվոր անասնապահությամբ հողագործությունը պատվազրկություն համարելով ։
Նախաիսլամական շրջանի ցեղային համակարգն ունի մոտ երկու հազարամյա պատմություն ։ Արաբական ցեղերը ունեին հիմնական անդամներ, որոնք իրար հետ կապված էին արյունակցական կապով, և երկրորդական անդամներ, որոնք պատերազմում հաղթված ցեղերի ստրկացված անդամներն էին կամ թույլ տոհմերի հնազանդ անդամները։ Բեդուինները զբաղվում էին քոչվոր անասնապահությամբ ու մասամբ հարձակումներով։ Արաբական թերակղզու հիմնական փոխադրամիջոցը, կենդանական սնունդի, հագուստի ապահովողն ու հարստության չափանիշը հարյուրավոր տարիներ եղել և մնում է ուղտը։ Այն կարող է առանց ջրի ու կերակրի ճամփորդել 4-5 օր, օրական 120-130 կմ ։ Ուղտի միսն ու կաթը դարեր շարունակ քոչվոր բեդուինների հիմնական սնունդն էր։ Ուղտի կաշվից ու բրդից մարդիկ պատրաստել են հագուստներ։ Բեդուինի առօրյա սնունդը լրացնում էր արմավենու պտուղը։ Վերջինիս կորիզից հաց պատրաստում ։
Ծանոթագրություններ
Կատեգորիա:Արաբական թերակղզի Կատեգորիա:Ասիայի թերակղզիներ Կատեգորիա:Մերձավոր Արևելքի աշխարհագրություն Կատեգորիա:Ասիայի տարածաշրջաններ Կատեգորիա:Պատմական մարզեր Կատեգորիա:Արաբական մշակույթ
Գավելլո
Գավելլո  (Gavello), քաղաք Իտալիայում։ Տեղակայված է Վենետո մարզում՝ Ռովիգո գավառում ։ Բնակչությունը կազմում է 1641 մարդ (2008), բնակչության խտություն՝ 68 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 45010։ Հեռախոսային կոդ՝ 0425։
Ծանոթագրություններ
Կատեգորիա:Իտալիայի բնակավայրեր
Սուրբ Վալենտինի բանալի
Սուրբ Վալենտինի բանալի Իտալիայի Պադովա քաղաքում օգտագործվող թալիսման։ Այն մետաղյա բանալի է՝ Սուրբ Վալենտինի՝ սիրո և ամուսնության հովանավոր սրբի անվամբ։ Բայց հավատում են նաև, որ դա էպիլեպսիան բուժող խորհրդանիշ է, և հաճախ խորհրդանիշը կոչվում է «Սուրբ Վալենտինի հիվանդություն» ։ Այս հավատամքը տարածված է Հարավային Գերմանիայում, Արևելյան Շվեյցարիայում, Ավստրիայում և Հյուսիսային Իտալիայում։ Նրանք հավատում են, որ թալիսմանը կօգնի բուժել նույնիսկ ամենավերջին հիվանդությունը։
Բանալին ռոմանտիկ սիրո խորհրդանիշ է համարվում և «հովանավորի սիրտը բացող» հրավեր։
Օրաթորիո դի Սան Ջիորջոյի արարողության ժամանակ Իտալիայի Պադովա գավառի Մոնսելիչե կոմունայի աղոթարանում ամեն տարի՝ Սուրբ Վալենտինի օրը, երեխաներին տրվում են փոքրիկ ոսկե բանալիներ՝ իբրև այդպես ցանկություն հայտնելով հետ մղել էպիլեպսիան ։
Տեղական մշակույթում
Յուրահատուկ արարողակարգի ժամանակ երեխաներին տրվում են ոսկե բանալիներ՝ զերծ մնալու համար էպիլեպսիա հիվանդությունից։ Այս ամենը տեղի է ունենում ամեն տարի փետրվարի 14-ին, Պադովայի Սուրբ Գևորգի աղոթարանում։
Ծանոթագրություններ
Կատեգորիա:Եվրոպական մշակույթ
Արիլդ Նյուքվիսթ
Արիլդ Նյուքվիսթ (Arild Nyquist, ), նորվեգացի վիպասան, բանաստեղծ, գրող, մանկագիր, երաժիշտ։
Կենսագրություն
Արիլդ Նյուքվիսթը ծնվել է Օսլոյում։ Մայրը գրող Գերդ Նյուքվիսթն է, խորթ հայրը՝ նկարիչ Օլավ Մոսեբեկը ։ Ստեղծագործել սկսել է 1963 թվականից։ Առաջին վեպը եղել է «Ringer i et sommervann»-ը։
1971 թվականին Նյուքվիսթն արժանացել է Mads Wiel Nygaards Endowment գրական մրցանակի ։ 1994 թվականին «Ungdom» ինքնակենսագրական վեպի համար առաջադրվել է Հյուսիսային Խորհրդի գրական մրցանակի ։
Ծանոթագրություններ
Կատեգորիա:Նորվեգացի գրողներ Կատեգորիա:Նորվեգացի բանաստեղծներ Կատեգորիա:Նորվեգացի երաժիշտներ Կատեգորիա:Նորվեգացի մանկագիրներ Կատեգորիա:Նորվեգացի վիպասաններ Կատեգորիա:Նորվեգացի արվեստագետներ
Մուտա (Անույի վտակ)
Մուտա, գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է 302 կմ Անույ գետի ձախ ափից։ Գետի երկարությունը 36 կմ է։
Ջրային գրանցման տվյալներ
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Բիյն է, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մենարգենս
Մենարգենս (Menarguéns, Menarguens, Menàrguens), մունիցիպալիտետ Իսպանիայում։ Մտնում է Լայդա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Նոգեռա շրջանի կազմում։ Տարածքը զբաղեցնում է 20,3 կմ²։ Բնակչությունը՝ 867 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 46 կմ։
Արտաքին հղումներ
Կատեգորիա:Իսպանիայի բնակավայրեր
(8555) Միրիմաո
Միջին հեռավորությունը Արեգակից կազմում է 2,355814 ա. մ., առավելագույնը մոտենում է 2,1882 ա. մ. հեռավորության վրա և հեռանում 2,5234 ա. մ. ։ Արեգակի շուրջ մեկ ամբողջական պտույտ է կատարում 1320,72 երկրային օրվա ընթացքում, իր ուղեծրով շարժվելով միջինում 0,272579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,01° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Սանտա Լյուչիա Ստրոնկոնե աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բելոկուզմինովկա
Բելոկուզմինովկա (Білокузьминівка), գյուղ Ուկրաինայի Դոնեցկի մարզի Կոնստանտինովսկիում։
Սոցիալ-դեմոկրատ հնչակյան կուսակցության ԱՄՆ-ի տեղական կազմակերպություն
1920-ական թվականներին Ամերիկայի Սոցիալ դեմոկրատ Հնչակյան կուսակցությունը Հայ Բանվորական կուսակցության հետ միանալու փորձ է կատարել, որը, սակայն, ձախողվել է։ 1980 թվականին ՍԴՀԿ-ն ԱՄՆ-ում բաժանվել է Արևելյան և Արևմտյան շրջանների վարիչ մարմինների։ Ներկայումս Հնչակյան կուսակցությունն ԱՄՆ-ում սակավանդամ մասնաճյուղերով և ակումբներով շարունակում է իր մասնակցությունն ունենալ համայնքի մշակութային, կրթական, մարզական կյանքին։ ՍԴՀԿ հովանու ներքո գործող կազմակերպություններն են՝ Նոր սերունդ մշակութային միությունը, Կայծ երիտասարդական միությունը, Հայ մարմնամարզական միությունը, Հայ կրթական բարեգործական միությունը, Արևելյան շրջանում՝ նաև Սահակյան և Կիլիկյան (Սիրիա և Լիբանան) վարժարանների օժանդակ մարմինները։ Փասադենայում լույս է տեսնում «Մասիս» շաբաթաթերթը։
Բելոկուզմինովկա
2001 թվականի տվյալներով Բելոկուզմինովկա գյուղում բնակվում էր 689 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Սոցիալ-դեմոկրատ հնչակյան կուսակցության ԱՄՆ-ի տեղական կազմակերպություն
Աղբյուրներ
Կատեգորիա:Ամերիկահայ հասարակական կազմակերպություններ Կատեգորիա:Ամերիկահայ քաղաքական կազմակերպություններ Կատեգորիա:Սոցիալ-դեմոկրատ Հնչակյան կուսակցություն
1992
Մահեր
Կատեգորիա:1992 Կատեգորիա:Տարեթվեր
Վերա Պագավա
Վերա Պագավա (Véra Pagava, ), իշխանուհի, ծագումով վրացի՝ ֆրանսիացի նկարչուհի, պատկանում է Փարիզյան դպրոցին։
Մադհյա Պրադեշի օրենսդիր ժողով
Մադհյա Պրադեշի օրենսդիր ժողով (मध्य प्रदेश विधानसभा), Հնդկաստանի Մադհյա Պրադեշ նահանգի երկպալատ օրենսդիր ժողով։ Մադհյա Պրադեշի օրենսդիր ժողովն այժմ ունի 60 ընտրված անդամ։ Մադհյա Պրադեշի օրենսդիր ժողովը հանդիպում է Մադհյա Պրադեշ նահանգի Վիդհան Բհավանում ։
Վերա Պագավա
Կենսագրություն
Ծնվել է Վրաստանում, ծագումով Պագավա իշխանական տոհմից է։ Հայրը փաստաբան էր, մայրը մանկավարժ։ 1920 թվականին ընտանիքի հետ միասին մեկնում են Շվեյցարիա եղբոր առողջության բարվոքման նպատակով։ Վրաստանում խորհրդային կարգերի հաստատումից հետո ընտանիքը որոշեց չվերադառնալ հայրենիք, այլ 1923 թվականին տեղափոխվեց Փարիզ։
Մադհյա Պրադեշի օրենսդիր ժողով
Մադհյա Պրադեշի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից ։
Արտաքին հղումներ
Կատեգորիա:Մադհյա Պրադեշի օրենսդիր ժողով Կատեգորիա:Հնդկաստանի նահանգների ստորին պալատներ Կատեգորիա:Ազգային ստորին պալատներ Կատեգորիա:Հնդկաստանի քաղաքականություն Կատեգորիա:Հնդկաստանի կառավարություն Կատեգորիա:1947 հիմնադրումներ
Վերա Պագավա
Կենսագրություն
Վերան սովորում է դեկորատիվ արվեստի և գովազդի դպրոցում (1926-1933), հաճախում է Անդրե Լոտի արվեստանոց։ 1932 թվականին ընդունվում է Ռանսոնի մասնավոր ակադեմիա, որտեղ սովորում է Ռոժե Բիսերի որմնանկարչության արվեստանոցում,  մտերմանում է Մանեսյեի, Վիեյրա դա Սիլցայի, Արպադ Սենեշի հետ։  1938 և 1939 թվականներին մասնակցել է ցուցահանդեսների, Վկայական խմբի հետ միասին։ Պատերազմի տարիներին  ծառայել է որպես բուժքույր։ 1943 թվականին ծանոթանում է  պատկերասրահի սեփականատեր Ժաննա Բյուշեի հետ, որը Դորոյ Մաարի հետ միասին 1944 թվականին կազմակերպում է նրա աշխատանքների ցուցահանդեսը Մոնպառնասում գտնվող իր պատկերասրահում։ Այդ պատկերասրահում իր աշխատանքների ցուցահանդեսը կազմակերպում է մինչև 1960 թվականը, հետագայում ցուցադրվում է Ժակոբ և Դարյալ պատկերասրահներում։ 1966 թվականին  Վենետիկյան բիենալեում ներկայացնում է Ֆրանսիան։
1982-1983 թվականներին իր հետահայաց  ցուցադրություններն է կազմակերպում Դիժոնի, Բովեի, Ռեյմսի, Տրուայի թանգարաններում։
Ստեղծագործություն
1960-ական թվականներից ստեղծագործել է աբստրակտ ոճով։ Նկարազարդել է Պիեռ Լեկյուիրի բանաստեղծություններն ու արձակը։ Զբաղվել է որմնանկարչությամբ և ապակենկարի արվեստով։ 2008 թվականին Մոնպառնասի թանգարանում ցուցադրվում է  «Պարիզ-Մոնպառնաս-Թբիլիսի, 1920-ական թվականներ», էքսպոզիցիան, որտեղ ներկայացվում են Ելենա Ախվլեդիանիի և Վերա Պագավայի ստեղծագործությունները։
Արտաքին հղումներ
Կատեգորիա:Ֆրանսիացի նկարչուհիներ Կատեգորիա:Վրացի նկարչուհիներ Կատեգորիա:Անձինք Թբիլիսիից Կատեգորիա:20-րդ դարի նկարչուհիներ
Արտասահմանում ռուսական ռազմական բազաների ցանկ
Արտասահմանում ռուսական ռազմական բազաների ցուցակ, այս հոդվածում ցուցակագրվում են Ռուսաստանի ռազմական բազաները արտասահմանում։ Ռուսաստանի ռազմական բազաները և օբյեկտները տեղավորված են նախկին սովետական հանրապետություններում, որոնք ռուսական քաղաքական լեզվով անվանվում են "մոտ արտասահման"։
2003 թվականին Կոմերսանտ թերթը տպագրեց արտասահմանում Ռուսաստանի ռազմական ներկայության քարտեզ ։ 2018 թվականին տեղեկացվեց, որ Ռուսաստանը գործածում է առնվազն 21 բազմանշանակ ռազմական օբյեկտներ արտասահմանում
Ծանոթագրություններ
Կատեգորիա:Ռուսաստանի ռազմաբազաներ‎
Ալեքսանդր Աքսյոնով
Ալեքսանդր Աքսյոնով (Александр Никифорович Аксёнов, ), խորհրդային և բելառուս պետական և կուսակցական գործիչ, ԽՍՀՄ Հեռուստատեսության և ռադիոյի պետական կոմիտեի նախագահ (1985-1989)։
Ասպարուհովո
Ասպարուհովո (Аспарухово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 18 կմ դեպի հարավ-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 171 մարդ, բնակչությունում գերակշռողը բուլղարներն են ։
Ալեքսանդր Աքսյոնով
Կրթություն
1941 թվականին ավարտել է Գոմելի մանկավարժական ուսումնարանը։ 1957 թվականին ավարտել է ԽՄԿԿ Կենտկոմին կից կուսակցական բարձրագույն դպրոցը։
Ասպարուհովո
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Ալեքսանդր Աքսյոնով
Կենսագրություն
ԽՄԿԿ Կենտկոմի անդամ (1976-1990)։ ԽՍՀՄ Գերագույն Խորհրդի պատգամավոր՝ Բելառուսական ԽՍՀ Ազգությունների Խորհրդի 7-8-րդ գումարումների (1966-1974), Գրոդնոյի մարզի Միության խորհրդի 9-10 գումարումների (1966-1984)  ։ 9-րդ գումարման Գերագույն խորհրդում Գրոդնոյի թիվ 587 ընտրատարածքից ընտրվել է Միության Խորհրդի մանդատային հանձնաժողովի նախագահի տեղակալ ։ Թաղված է Մինսկի Արևելյան (Մոսկովյան) գերեզմանատանը։
Ընտանիք
Որդին՝ Աքսյոնով Վլադիմիր Ալեքսանդրովիչը, ծնվել է 1946 թվականի դեկտեմբերի 2-ին Բելառուսի ԽՍՀ Բրեստի մարզի Բարանովիչ քաղաքում, ավարտել է Մոսկվայի ֆիզիկատեխնիկական ինստիտուտը, Մոսկվայի ֆիզիկատեխնիկական ինստիտուտի ասպիրանտուրան, հասարակական գիտությունների ակադեմիայի կոմունիստական կուսակցության կենտրոնական կոմիտեի, տնտեսական գիտությունների թեկնածու է, ընտրվել է Մոսկվայի ֆիզիկատեխնիկական ինստիտուտի կոմերիտմիության կոմիտեի քարտուղար, ԽՍՀՄ Երիտասարդական կազմակերպությունների կոմիտեի նախագահ (1980 թվականի հունվար-1987 թվականի ապրիլ), երկու անգամ ստացել է Ռուսաստանի Խորհրդային Դաշնային Սոցիալիստական Հանրապետության Գերագույն խորհրդի մանդատը։
Դուստրը՝ Շիչկովա Տատյանա Ալեքսանդրովնան, Բելառուսի պետական տեխնոլոգիական համալսարանի Ֆիզիկական, կոլոիդ և անալիտիկ քիմիայի ամբիոնի դոցենտ է։
Արտաքին հղումներ
Կատեգորիա:Լենինի շքանշանի ասպետներ Կատեգորիա:Ստալինգրադի ճակատամարտի մասնակիցներ Կատեգորիա:ԽՍՀՄ ԳԽ 9-րդ գումարման պատգամավորներ Կատեգորիա:ԽՄԿԿ 20-րդ համագումարի պատվիրակներ Կատեգորիա:ԽՄԿԿ 22-րդ համագումարի պատվիրակներ Կատեգորիա:Բելառուսական ԽՍՀ ԳԽ 4-րդ գումարման պատգամավորներ Կատեգորիա:Բելառուսական ԽՍՀ ԳԽ 5-րդ գումարման պատգամավորներ Կատեգորիա:Բելառուսական ԽՍՀ ԳԽ 6-րդ գումարման պատգամավորներ Կատեգորիա:Բելառուսական ԽՍՀ ԳԽ 8-րդ գումարման պատգամավորներ Կատեգորիա:Բելառուսական ԽՍՀ ԳԽ 9-րդ գումարման պատգամավորներ Կատեգորիա:Բելառուսական ԽՍՀ ԳԽ 10-րդ գումարման պատգամավորներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:ԽՄԿԿ 27-րդ համագումարի պատվիրակներ Կատեգորիա:Խորհրդային պետական գործիչներ Կատեգորիա:Խորհրդային կուսակցական գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:«Աշխատանքի վետերան» մեդալակիրներ Կատեգորիա:Բելառուսի քաղաքական գործիչներ Կատեգորիա:Խորհրդային դիվանագետներ
Կառլո Գոլդոնի
Կառլո Գոլդոնի (Carlo Goldoni, ), իտալացի թատերագիր, լիբրետոների հեղինակ, թատրոնի ռեֆորմատոր, ազգային կատակերգության հիմնադիրը։
Կենսագրություն
Ապրել և ստեղծագործել է Վենետիկում։ Գրել է ավելի քան 200 պիես։ Նրա ստեղծագործություններից հատկապես հայտնի է «Երկու տիրոջ ծառան» կատակերգությունը։
1731 թվականին ավարտել է Պադուայի համալսարանը, աշխատել որպես փաստաբան։ Առաջին հաջողությունը կապված է «Վելիզար» (1734 թվականին) ողբակատակերգության հետ։ Որպես թատրոնի ռեֆորմատոր Գոլդոնի դիմակների կատակերգությունը փոխարինել է կայուն տեքստ և մարդկային կենդանի բնավորություններ ունեցող դրամատուրգիայով։ Թատրոնի վերաբերյալ իր տեսական սկզբունքները շարադրել է «Կատակերգական թատրոն» (1750 թվականին) պիես-մանիֆեստում։ 1748-1753 թվականներին ստեղծել է «Խորամանկ այրին», «Սրճարան», «Երկու տիրոջ ծառա», «Հյուրանոցի տիրուհին» ն այլ կատակերգություններ։ Գոլդոնի ստեղծագործությունների հերոսները մեծ մասամբ ժողովրդական կերպարներ են («Խոհարարուհիներ», 1755 թվականին, «Խաչմերուկ», 1756 թվականին, «Ուրախ կանայք», 1758 թվականին, «Կյոջինյան տուրուդմբոց», 1762 թվականին)։ Դա նորարարական երևույթ էր 18-րդ դարի դրամատուրգիայում։ Ստեղծագործական վերջին շրջանը Գոլդոնի անցկացրել է Ֆրանսիայում, որտեղ ֆրանսիական հրատարակված «Փնթփնթան-բարերարը» (1771 թվականին) պիեսը նրան բերել է համաեվրոպական հռչակ։ Գոլդոնին գրել է 267 պիես և մեծ ազդեցություն է թողել դրամատուրգիայի ու թատրոնի զարգացման վրա։ Գոլդոնիից նախախորհրդային և առանձնապես խորհրդային շրջանում Թբիլիսիի, Բաքվի, Երևանի, Լենինականի հայկական թատրոններում բեմադրվել են «Դոն Գրեգորիո», «Հյուրանոցի տիրուհին», «Վենետիկյան երկվորյակներ» կատակերգությունները։
Գրականություն
Կատեգորիա:Իտալացի դրամատուրգներ Կատեգորիա:Իտալացի գրողներ Կատեգորիա:Իտալացի սցենարիստներ Կատեգորիա:Իտալացի թարգմանիչներ Կատեգորիա:Իտալացի փաստաբաններ Կատեգորիա:Իտալացի բանաստեղծներ Կատեգորիա:Ֆրանսալեզու գրողներ Կատեգորիա:Իտալացի իրավագետներ Կատեգորիա:Իտալացի վիպասաններ
Guerrilla Games
Guerrilla games, նիդերլանդական կազմակերպություն, հայտնի է համակարգչային խաղերի արտադրության ասպարեզում։ Հիմնադրվել է 2000 թվականին։ Ճանաչում է ձեռք բերել սերիական Killzone խաղից։ Հիմնադիրներն են եղել Արյան Բրյուսին, Առնաուտ Վան Դեր Կամպը, Գերման Խուլստոն։
Արտադրություն
Կազմակերպության խաղերը՝ մասնավորապես Killzone-ը, լույս էին տեսնում հատուկ PS, մեկ այլ դեպքում էլ՝ PSP-ների համար։ Կազմակերպությունում աշխատում են 270 մարդ թե՛ Ամստերդամից, և թե՛ այլ երկրներից ։
Ծանոթագրություններ
Կատեգորիա:Նիդերլանդների ընկերություններ Կատեգորիա:Համակարգչային խաղեր արտադրողներ այբբենական կարգով
Դանիել Ավրամովսկի
Դանիել Ավրամովսկին (Даниел Аврамовски, ), մակեդոնացի ֆուտբոլիստ, «Կայսերիսպոր» ակումբի և Հյուսիսային Մակեդոնիայի ֆուտբոլի ազգային հավաքականի կիսապաշտպան։
Ակումբային կարիերա
Դանիելը «Ռաբոտնիչկիի» կազմում նորամուտը նշել է 2011 թվականին 28-ին՝ «Սիլեքսի» հետ խաղում» ։ 2011-2012 թվակաների մրցաշրջանում Ավրամովսկին մասնակցել է առաջնության 7 հանդիպման։ 2011 թվականի հուլիսի 21-ին կիսապաշտպանը եվրագավաթներում անցկացրել է իր առաջին հանդիպումը՝ փոխարինման դուրս գալով 2011-2012 թվականների ՈՒԵՖԱ-ի Եվրոպայի լիգայի Սան Մարինոյի «Յուվենես Դողանա» ակումբի դեմ խաղում ։ 2012 թվականի փետրվարին Դանիելը հրավիրվել էր տասնօրյա փորձաշրջան անգլիական «Լիվերպուլ»–ում ։
2012 թվականին ամռանը ֆուտբոլիստը մեկ տարով վարձակալությամբ է տրվել «Մակեդոնիա» թիմին։ Չնայած նրան, որ նրա թիմը մրցաշրջանի արդյունքներով զբաղեցրել է 10-րդ տեղը և դուրս է մնացել Մակեդոնիայի բարձրագույն ֆուտբոլային դիվիզիոնից, Դանիելը բավականին հաջող է հանդես եկել, անցկացրել է 29 հանդիպում և իր վրա է գրավել ավելի մեծ ակումբների ուշադրությունը։
2014 թվականի հուլիսին մակեդոնացին երեք տարվա պայմանագիր է կնքել «Ցրվենա Զվեզդայի» հետ ։ 2014 թվականի օգոստոսի 30-ին Ավրամովսկին նորամուտը նշել է նոր ակումբում։ «Սուբոտիցայի Սպարտակ Զլատիբոր Վոդա Սպարտակի» հետ խաղում փոխարինման դուրս գալով՝ Դանիելն արդեն 10 րոպե անց աչքի է ընկել խաղում հաղթական դարձած գոլով ։
2015 թվականի ամռանը Ավրամովսկին մեկ տարի ժամկետով վարձակալության է տրվել Բելգրադի ՕՖԿ ակումբին ։
Կորոնավիրուսի պանդեմիայի պատճառով ընդհատված 2019-2020 մրցաշրջանում Դանիելը հանդես է եկել «Վարդարում» և 11 գոլով դարձել Մակեդոնիայի առաջնության լավագույն ռմբարկու։
Կարիերա հավաքականում
Ավրամովսկին հանդես է եկել Մակեդոնիայի Հանրապետության պատանեկան և երիտասարդական հավաքականների կազմում։ 2014 թվականի հունիսի 18-ին Դանիելը նորամուտն է նշել Մակեդոնիայի ազգային հավաքականի կազմում՝ Չինաստանի ազգային հավաքականի հետ ընկերական խաղում ։ 2014 թվականին խաղացել է երկու հանդիպում, որից հետո հինգ տարի հանդես չի եկել հավաքականում։ Կազմ է վերադարձել 2005-2017 թվականներին։
Ծանոթագրություններ
Կատեգորիա:Փետրվարի 20 ծնունդներ Կատեգորիա:1995 ծնունդներ Կատեգորիա:Սկոպիե քաղաքում ծնվածներ Կատեգորիա:Մակեդոնացի ֆուտբոլիստներ Կատեգորիա:Հյուսիսային Մակեդոնիայի հավաքականի ֆուտբոլիստներ Կատեգորիա:Ռաբոտնիչկիի ֆուտբոլիստներ Կատեգորիա:Ցրվենա Զվեզդայի ֆուտբոլիստներ Կատեգորիա:ՕՖԿ Բեոգրադի ֆուտբոլիստներ Կատեգորիա:Վոյվոդինայի ֆուտբոլիստներ Կատեգորիա:Վարդարի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Լիգո
Լատվիական ավանդույթներ
Ենթադրվում է, որ Լիգոյից առաջ հավաքված խոտաբույսերը հատուկ ուժ ունեն, ուստի Լիգոյի օրը կոչվում է ոչ միայն Կանաչ օր՝ Zaļā diena, այլև Խոտաբույսերի օր (Zāļu diena): Այդ օրը Լիգա անունով բոլոր աղջիկները նշում են անունների օրը։ Տոնին հաջորդող օրը նվիրված է Յանիսին, և Յանիս անունով տղամարդիկ նշում են անունների օրը։ Լատվիայում այս երկու օրերն պաշտոնապես ազատ օրեր են։ Տոնն ասոցացվում է արևի և պտղաբերության պաշտամունքի հետ, հանդիսանում է ամառային արևադարձի տոն։ Սլավոնական ժողովուրդների կողմից նշվող Իվան Կուպալա տոնի համանմանն է։ Լիգո տոնի անվանումը իրենից ներկայացնում է տոնական երգի կրկներգ։ «Լիգո»՝ ցնծության աղաղակ ․ երգերից Լիգո բացականչությունը գիտնականների կողմից հասկացվում է որպես հրամայական եղանակ (līgot(ies), լատիշերեն linguoti-ից ՝ «ճոճորել, կախարդել») (այս դեպքում, հնարավոր է, որ էրոտիկ ենթատեքստ է ունեցել) ։ Լիգոյի հասկացողությունը որպես «աստվածային ուրախություն» չի հիմնվում իրական փաստերի վրա և հանդիսանում է «գրասենյակային դիցաբանության» պտուղ. որպես աստվածության օր Լիգոն հիշատակվում է լատվիական գրավոր աղբյուրներում միայն 18-19 դարերի սահմանագծից։ «Յանիի օր» անվանումը ծագել է Հովհաննես Մկրտչի անունից։
Լիգոյի հանգստյան օրերին լատվիացիները ավանդաբար դուրս են գալիս բնության գիրկ, խարույկ վառում, երգեր երգում, որոնք բնորոշ են միայն այս տոնին («Լիգո-լիգո» („līgo, līgo”, leigū или rūto) կրկներգով) և կաղնու և դաշտային ծաղիկներից ծաղկեպսակներ են հյուսում։ Կաղնուց պսակը ընդունված է նվիրել նրանց, ում անվանում են Յանիս, սակայն մեր օրերում երբեմն դրանք նվիրում են և նաև պարզապես տղամարդկանց։ Յանիսը պետք է Լիգոյի ողջ գիշերը մնա կաղնուց պսակով, որից հետո այն կախի իր տան պատից, որտեղ այն կախված կմնա մինչև հաջորդ Լիգո։
Այս տոնին բնորոշ են հատուկ ըմպելիքներ և կերակուրներ։ Ինչպես հին ժամանակներում, այնպես էլ մեր օրերում Լիգոյից առաջ շատ կալվածքներում գարեջուր են պատրաստում հատուկ Լիգոյի համար և պատրաստում են քեմոնով հատուկ պանիր, որը դժվար է հանդիպել որևէ այլ ժամանակ, բացի Լիգոյից և որն ունի բավական սուր համ և ուժեղ հոտ։ Կա պտերի ծաղիկ փնտրելու ավանդույթ։ Տղաներն ու աղջիկները փնտրում են այն միասին և հայտնի է, որ սա զուտ էրոտիկ ավանդույթ է։ Հնարավոր է, քանի որ մեր օրերում սիրով զբաղվելը անտառում տարածված չէ, իսկ Լատվիայի բնակիչների մեծ մասը այս տոնին գնում են բնության գիրկ։ Այնուամենայնիվ, Լատվիայում և շրջակա շատ տարածքներում՝ մասնավորապես Էստոնիայում և Ֆինլանդիայի որոշ տեղերում, «պտերի ծաղիկների» բուն գաղափարը ունի արտահայտված էրոտիկ ենթատեքստ, որը նման է քրիստոնեական «արգելված պտուղին», սակայն առանց բացասական երանգի։
Պտերի ծաղկի որոնման ավանդական ընթացակարգը այնպիսին է, որ պետք է գնալ անտառ, կտրել արոսենու փայտ, դրանով մահակ պատրաստել և գնալ փնտրելու՝ ոչ մի անգամ հետ չշրջվելով, ինչ էլ որ լսվի հետևում, քանի որ մութ ուժերը փորձում են շեղել։
Լատվիայի որոշ շրջաններում կա այն համոզմունքը, որ եթե հունիսի 23-ի լույս 24-ի գիշերը աղջիկները որոնում են անտառում պտերի ծաղիկ, ապա նա, ով գտնում է, այդ տարի կամուսնանա։ Նման հավատալիքները Լատվիայի տարբեր տարածաշրջաններում կարող են շատ տարբեր լինել։
Լայնորեն հայտնի են լատիշյան դաինաները (ավանդական երկու կամ չորս տողանոց) այն մասին, որ կտրականապես խորհուրդ չի տրվում Լիգոյի ժամանակ քնել։
Kas gulēja Jāņu nakti, Mūžam sievas nedabūs; Kas neguļ Jāņu nakti, Tas dabūs šoruden.
Ազատ թարգմանություն. «Ով քնում է Յանի գիշերը, նա երբեք չի ամուսնանում, իսկ ով չի քնում՝ այդ աշնանը ամուսնանում է»։
Տարածված է ավանդույթ զբոսնելուց հետո առավոտյան լոգարան գնալ։
Լայմի խաչը (Laimas krusКрестts) կամ սվաստիկան լատվիական բանահյուսությունում ամպրոպի նշանն է, որը խորհրդանշում է լույսը, կրակը և կյանքը, կոչվում է նաև կրակի խաչ (Ugunskrusts) , լատվիացիների շրջանում այս հայտնի խորհրդանիշն հնագույն զարդանախշերից մեկն է  ։ Համարվում է, որ դրա ազդեցությունը հատկապես ուժեղ է Լիգոյի ժամանակ․ չար ոգիներին վախեցնելու համար մուտքի դռները զարդարվում են դրանով ։ Մերձբալթյան հնագույն ցեղերը այն համարում էին նաև արևի նշան՝ ներկայացնելով նրա էներգիան և առնականությունը ։
Լիգոն այլ երկրներում
Ռուսաստանում «Լիգոն» նշվում է ամեն տարի Օմսկի շրջանի Ռիժկովո գյուղում։ Խորհրդային տարիներին գյուղը բաղկացած էր հիմնականում աքսորված լատվիացիներից և էստոնացիներից, որոնք այստեղ են բերել իրենց ավանդույթները։ Ներկայումս տոնը տարածված է դարձել ամբողջ գյուղի համար։ Այստեղ բոլորը, անկախ ազգությունից, նշում են այն ։
Տոնը նաև, ավանդաբար, նշվում է Բաշկորտոստանում՝ Արխանգելսկի, Բակալդինսկի գյուղական խորհուրդների տարածքում, Արխանգելսկի շրջանի Արխանգելսկ գյուղում, Իգլինսկի շրջանի Աուստրում և Բալտիկա գյուղերում ։
Ուլյանովսկի շրջանի Կրասնայա Բալթիա գյուղում «Լիգոն» ավանդաբար նշվում է հուլիսի 6-ի լույս 7-ի գիշերը ։